خانکێ

خانکێ یان خانک یەکێکە لە شارەدێیەکانی كوردستان لە پارێزگای دھۆک لە ھەرێمی کوردستان لە عێراق. خانکێ ناوەندی ناحیەی خانکێیە. 

شارەدێی خانکێ لە شارۆچکەی سێمێل (١٣)کم دوورە، وە دووری لە شاری دھۆک (٢٠) کیلۆ مەتر دەبێت.

 ناو 
 وشەی خانک بە واتای خانوو یان ماڵ دێت.
 وشەی خانکێ لە زمانی کوردیدا بە واتای (خان)ی بچووک دێت.

 جوگرافیا 
شارەدێی خانکێ ھاوسنوورە لەگەڵ؛
 لە باکوورەوە گوندی مەم شڤان.
 لە باشوورەوە گوندی خێراڤا.
 لە ڕۆژھەڵاتەوە گوندی ڕبێبی.
 لە ڕۆژاواوە گوندی کەموونا.

 مێژوو 

 لە ساڵی ١٩٨٥ کۆمەڵگەی خانکێ لە چەند گوندێک پێکدەھات، لەگەڵ بەنداوی مووسڵ گەورەکرا و چەند گوندێکی ژێر ئاو کەوتن، دانیشتووانی ئەو گوندانە ھاتنە ناو کۆمەڵگەی خانکێ. ھەروەھا ساڵی ١٩٨٨ کە ئەنفالی گوند و ناوچەکان دەستیپێکرد، خەڵکێکی زیاتر ڕوویان تێکرد و بوو بە کۆمەڵگەیەکی گەورە تا دوا جار بریاردرا بە ھێنانەکایەی ناحیەی خانکێ لە بەرواری (١٥ ئەیلوول ٢٠٢٢). خانکێ بووە شارەدێ و بووە ناوەندی.
 دوای کۆچی بەکۆمەڵی ئێزیدییەکان لە دەڤەری شنگال لە ساڵی ٢٠١٤، کەمپێکی ئاوارەکان بۆ ئێزیدییەکان لە خانکێ دانرا. کەمپی پەنابەران لە خێمە پێکدێت کە لەنێو ئەوانی تردا لەلایەن کۆمیساریای باڵای پەنابەرانی نەتەوە یەکگرتووەکانەوە دابینکراوە. زۆرێک لە ئێزیدییەکان پەنایان بۆ ئەم ئۆردوگایە بردووە، کە تا ئێستاش لەوێ دەژین. لە ئێستادا زیاتر لە ٨٠ ھەزار ئاوارەی ئێزیدی شەنگال لە خانکێ نیشتەجێن.https://www.uno-fluechtlingshilfe.de/informieren/aktuelleshttps://www.daserste.de/information/politik-weltgeschehen/weltspiegel/sendung/ndr/2014/irak-120.html

 شینوارەکان 
زاخیکۆ" شارەکی کۆنی میتانییەکان و دەکەوێتە گوندی "کەمۆنە" لەسەر لێواری ڕۆژھەڵاتی ڕووباری "دیجلە" لە شارەدێی "خانکێ سەر بە شارۆچکەی "سێمێل. کە بۆ ٣ ھەزار و ٨٠٠ ساڵ پێش دەگەڕێتەوە و دەوترێت بۆ سەردەمی "میتانییەکان" دەگەڕێتەوە کە لە ساڵەکانی ١٤٠٠ تا ١٨٠٠ی پێش زایین ئەم شارەیان بە دەستەوە بووە، کە پاش ھاتنی ئاشوورییەکان، شارەکە سووتێندراوە و لەنێو چووە. لە لێکۆڵینەوەکانی تیمێکی کوردی- ئاڵمانیدا، ١٠٠ نووسراوەی بزمارییان دۆزیوەتەوە کە دەگەڕێتەوە بۆ سەردەمی "میتانەکان" و لە ڕێگەی ئەو کەتیبانەوە زانیویانە پاش کونترۆڵکردنی ئەو ناوچانە بە دەست ئاشوورییەکان، شاری "زاخیکۆ"، دەسووتێنن کە شارەکە دواتر بووەتە ژیر خۆڵەوە و ون بووە و بووەتە بەشێک لە بەنداوی مووسڵ.

 ئەمانەش ببینە 
 قەزای سێمێل
 ناحیەی خانکێ
 ئێزیدییەکان

 سەرچاوەکان 

پۆل:شوێنە ئاوەدانەکانی پارێزگای دھۆک
پۆل:شارەکانی باشووری کوردستان
پۆل:نیشتەجێبوونی کوردەکان لە عێراق